**MEGÁLLAPODÁS**

amely létrejött egyrészről a

**Magyar Labdarúgó Szövetség** (Székhely: 1112 Budapest, Kánai út 2/D, Levelezési cím: 1386 Budapest 62. Pf. 906/1., Képviseli: Dr. Vági Márton főtitkár) a továbbiakban: MLSZ,

másrészről a

**Telki Község Önkormányzata (**Székhely:2089 Telki, Petőfi u. 1., Képviseli:Deltai Károly polgármester) a továbbiakban: Önkormányzat között alulírt napon és helyen az alábbiak szerint.

1. Felek rögzítik, hogy a közöttük 2018. október 12. napján Együttműködési megállapodás jött létre a 2089 Telki, Kamilla utca 2. szám alatti ingatlanon sportcsarnok megépítésére. Felek rögzítik, hogy nevezett sportcsarnok megépült és az Önkormányzat tulajdonába és birtokába került, míg a sportcsarnok használati joga az MLSZ könyveibe került nyilvántartásra. Felek megállapodása a használatra vonatkozóan úgy szólt, hogy Önkormányzat használja a sportcsarnokot elsődlegesen, a szabad kapacitás terhére ingyenes használatot biztosítva MLSZ számára.

Felek rögzítik, hogy szintén együttműködési megállapodás keretében került sor a Telki Muskátli utcai közpark ingatlanon műfüves sportpálya létesítésére. A sportpálya tulajdonlásának és használatának szabályai a sportcsarnokéval egyezőek.

2. Önkormányzat a sportcsarnok és a sportpálya üzemeltetését külön megállapodás alapján a Kodolányi János Közösségi Ház és Könyvtár nevű intézményének (továbbiakban: Üzemeltető) engedte át avval, hogy üzemeltető a sportcsarnok és a sportpálya iskolaidőben történő használatát az Érdi Tankerületnek engedi át ingyenesen, hogy az iskoláskorú gyermekek iskolaidőben történő sportolásának ezzel helyszínt biztosítsanak, illetve Üzemeltető köteles biztosítani az MLSZ használatát az Önkormányzattal megkötött 1. pontban említett megállapodások szerint.

Önkormányzat mind az Üzemeltetőt, mind a sportlétesítményeket iskolaidőben használó Érdi Tankerületet kötelezte a rendeltetésszerű használatra és a használatnak az 1. pontban hivatkozott megállapodásban foglaltaknak megfelelő adminisztrálására.

3. Önkormányzat felelősséget vállal azért, hogy a sportlétesítmények üzemeltetésének átengedése mindenben megfelel az MLSZ-el megkötött, 1. pontban hivatkozott megállapodásokban foglaltaknak. Önkormányzat továbbra is vállalja az MLSZ irányába a sportcsarnok és a sportpálya működtetése vonatkozásában vállaltak teljesítését.

4. MLSZ az üzemeltetés és használat ezen formáját tudomásul veszi és ahhoz jelen megállapodás aláírásával kifejezett hozzájárulását adja.

Felek a jelen megállapodást annak elolvasását és értelmezését követően, mint akaratukkal mindenben megegyezőt jóváhagyóan aláírták.

Telki, 2020………………………

|  |  |
| --- | --- |
| -------------------------------------------------**Magyar Labdarúgó Szövetség**képviseli: Dr. Vági Márton főtitkár | --------------------------------------------------**Telki Község Önkormányzata**Képviseli:Deltai Károly polgármester |